open-index/open-wikipedia-markdown huggingface dataset:
ரெபேக்கா லோலோசோலி

**ரெபேக்கா லோலோசோலி** கென்யாவின் சம்புரு பழங்குடியைச் சேர்ந்த, பெண்களின் உரிமைகளுக்காகக் குரல் கொடுக்கும் பெண். இவர் 1990ல் பெண்கள் மட்டுமே வாழும் உமோயா கிராமத்தை உருவாக்கி, பெண்கள் சுயசார்புடன் வாழ்க்கை நடத்தப் பாதை அமைத்துக் கொடுத்துள்ளார்.

## வாழ்க்கை
ரெபேக்கா பாடசாலையில் கல்வி பயின்றவர். 18 வயதில் திருமணம் செய்து கொண்டார். இவருக்கு 5 குழந்தைகள். இவர் பிரித்தானிய இராணுவ வீரர்களால் பாலியல் பலாத்காரம் செய்யப்பட்டார். பலாத்காரத்தைக் காரணம் காட்டி இவரின் கணவர் இவரை விற்க முடிவெடுத்தார். இனி ஒரு நிமிடம்கூட இங்கே இருக்கக் கூடாது என்று முடிவெடுத்த ரெபேக்கா பாதிக்கப்பட்ட பெண்களை ஒன்றுதிரட்டிக் கொண்டு தனது கிராமத்தை விட்டே கிளம்பினார். ஒற்றுமை என்று பொருள்படும் 'உமோஜா' என்ற பெண்கள் அமைப்பை ஆரம்பித்தார். பொட்டல் நிலத்தில் தங்குவதற்கு ஓர் எளிமையான வீட்டைக் கட்டினார். பழங்குடி உணவுகளைச் சமைத்து விற்க ஆரம்பித்தார். எதிர்பார்த்த அளவுக்கு உணவு விற்பனை இருக்கவில்லை. இரண்டு ஆண்டுகளுக்குப் பிறகு பாரம்பரிய நகைகள், கைவினைப் பொருட்கள் செய்து சுற்றுலாப் பயணிகளிடம் விற்றார். இந்தத் தொழில் நன்கு அமைந்தது. கூடவே பழங்குடி நடனம், பாட்டு என்று கலை நிகழ்ச்சிகளையும் நடத்தினார். கட்டாயத் திருமணத்திலிருந்து தப்பிவந்த பெண்கள், கணவர்களால் கைவிடப்பட்ட பெண்கள், பெண் உறுப்புச் சிதைப்புக்கு எதிர்ப்புத் தெரிவித்த பெண்கள், கணவனின் வன்முறைகளைத் தாங்க முடியாத பெண்கள், படிக்க அனுமதி கிடைக்காத பெண்கள், பாலியல் பலாத்காரத்துக்குப் பலியான பெண்கள் என்று தன்னை நாடிவந்த ஏராளமானவர்களை தன்னுடன் சேர்த்து அடைக்கலம் கொடுத்தார்.

## வெளி இணைப்புகள்
* No Men Allowed! The Satya Interview with Rebecca Lolosoli
* Women in the World: Rebecca Lolosoli, Kenya 
* Entrepreneurs in Handcrafts Africa Economic Empowerment Global Leadership Awards  

## மேற்கோள்கள்

பகுப்பு:கென்ய சுற்றுச்சூழல் செயற்பாட்டாளர்கள்
பகுப்பு:பெண்ணியவாதிகள்
பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
பகுப்பு:1962 பிறப்புகள்
ஜெகதாபி

**ஜெகதாபி** என்ற கிராமம் தமிழ்நாட்டில் கரூர் மாவட்டத்தில், கரூர் வட்டத்தில், தாந்தோனி வட்டாரத்தில், கரூருக்கு தெற்கே சுமார் இருபது கிலோமீட்டர் தொலைவிலுள்ள ஒரு சின்னஞ்சிறிய கிராமம். 

இங்கு வாழும் மக்கள் பெரும்பாலும் விவசாயத்தைத் தொழிலாளிகளாவர். இக்கிராமத்தில் ஏறத்தாழ அறுநூறு குடும்பங்கள் வாழ்கின்றனர். ஒரு தொடக்க மற்றும் மேல்நிலைப்பள்ளியும் உள்ளன. இக்கிராமத்தில் ஒரு தனியார் வங்கியும், அஞ்சலகமும் உள்ளன.

## மேற்கோள்கள்

பகுப்பு:கரூர் மாவட்டத்திலுள்ள கிராமங்கள்
கரூர் அரசு மகளிர் மேல்நிலைப்பள்ளி

**கரூர் அரசு மகளிர் மேல்நிலைப்பள்ளி** கரூர் மாவட்டம், கரூர் நகரம், தேர் வீதியில் அமைந்துள்ள பள்ளி ஆகும்.. இது ஒரு பழமையான, புகழ்பெற்ற, மாணவிகள் மட்டுமே பயிலும் பள்ளியாகும். இப்பள்ளி 1942 ஆம் ஆண்டு **அரசு பயிற்சிப் பள்ளி**யாகத் தொடங்கப்பட்டது. இப்பள்ளி 1972 வரை உயர்நிலைப் பள்ளியாகவும் பிறகு மேல்நிலைப்பள்ளியாகவும் செயல்பட்டு வருகிறது. 2010ஆம் ஆண்டுக்கு முன்பு வரை இப்பள்ளி இரு வேளை முறையில் இயங்கியது. தற்போது முழு நேரப்பள்ளியாக உள்ளது. இங்கு பயின்ற மாணவிகளில் பலர் ஆசிரியர்களாகவும்,  மருத்துவர்களாகவும், பொறியாளர்களாகவும் சிறந்து விளங்குகின்றனர். மேலும் பலர் அரசுப் பதவிகளை அலங்கரித்து பணி நிறைவு பெற்றுள்ளனர். 
இப்பள்ளியில் அறிவியல் பிரிவு (தமிழ் வழி / ஆங்கில வழி), கலைப்பிரிவு, தொழிற்கல்வி எனப் பல பாடப்பிரிவுகள் உள்ளன. இங்கு சுமார் 500 மாணவிகள் பயின்று வருகின்றனர். இப்பள்ளியில் ஒரு தலைமையாசிரியை, 35 ஆசிரியர்கள் பணியாற்றுகின்றனர். இங்கு ஆறாம் வகுப்பு முதல் பனிரெண்டாம் வகுப்பு வரை ஆங்கில வழியிலும் கற்பிக்கப்படுகிறது. இப்பள்ளியில் பயிலும் மாணவிகள் தனித்திறன்களில் சிறந்து விளங்குவதால், மாவட்ட, மண்டல, மாநில அளவில் பல போட்டிகளில் பங்கேற்று, பரிசுகளைப் பெற்று பள்ளிக்கு பெருமை சேர்த்துள்ளனர். மேலும் பத்தாம் மற்றும் பனிரெண்டாம் வகுப்பு அரசுப் பொதுத்தேர்வுகளில் மாவட்ட அளவில் இரண்டாம் மற்றும் மூன்றாம் இடம் பெற்று பள்ளிக்குப் பெருமை சேர்த்துள்ளனர்.

பகுப்பு:கரூர்
துத்தநாக நைட்ரைடு

**துத்தநாக நைட்ரைடு** *(Zinc nitride)* என்பது Zn3N2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். துத்தநாகம் மற்றும் நைட்ரசன் தனிமங்கள் சேர்ந்து இச்சேர்மம் உருவாகிறது. தூய்மையான நிலையில் இச்சேர்மம் கனசதுர அமைப்பில் காணப்படுகிறத
## வேதியியல் பண்புகள்
காற்றிலா சூழலில் துத்தநாகமைடு என்றழைக்கப்படும் துத்தநாக ஈரமீன், 200° செ வெப்பநிலையில் வெப்பச் சிதைவு மூலமாக துத்தநாக நைட்ரைடாக உருவாகிறது.   அமோனியா இவ்வினையில் உடன் விளை பொருளாக கிடைக்கிறது.
3Zn(NH<sub>2</sub>)2 → Zn3N2 + 4NH<sub>3</sub>

துத்தநகத்தை 600° செ வெப்பநிலைக்கு அமோனியா பாய்வில் சூடுபடுத்தினாலும் இதைத் தயாரிக்கலாம்.ஐதரசன் வாயு உடன் விளைபொருளாக உண்டாகிறது.
3Zn + 2NH<sub>3</sub> → Zn3N2 + 3H<sub>2</sub>
துத்தநாக நைட்ரைடு தண்ணீருடன் தீவிரமாக வினைபுரிந்து அமோனியா மற்றும் துத்தநாக ஆக்சைடாக உருவாகிறத
Zn3N2 + 3H<sub>2</sub>O → 3ZnO + 2NH<sub>3</sub>
துத்தநாக நைட்ரைடு, ஐதரோ குளோரிக் அமிலத்தில் கரைகிறது. மின்வேதியியல் முறையில் மீள்வினையாக இலித்தியத்துடன் வினைபுரிகிறது. மக்னீசியம் நைட்ரைடு (Mg3N2) மற்றும் இலித்தியம் நைட்ரைடு Li3N) போல இச்சேர்மமும் உயர் உருகுநிலை கொண்டுள்ளது.

## மேற்கோள்கள்

## உசாத்துணை
* 
* 

## புற இணைப்புகள்
*Material Safety Data Sheet from GFS Chemicals 

பகுப்பு:நைட்ரைடுகள்
பகுப்பு:துத்தநாக சேர்மங்கள்
உமோஜா கிராமம்

**உமோஜா கிராமம்** (*Umoja*) கென்யாவின் வட பகுதியில் அமைந்துள்ள பெண்கள் மட்டுமே வாழ்கின்ற ஒரு கிராமம். இது தலைநகர் நைரோபியிலிருந்து 380 கிலோமீட்டர் தொலைவில் உள்ள சம்புரு பகுதியில் அமைந்துள்ளது. இது 1990 ஆம் ஆண்டு பிரித்தானிய இராணுவத்தால் பாலியல் வல்லுறவுக்கு உள்ளாக்கப்பட்டு உயிர் தப்பிய 15 பெண்களைக் கொண்ட குழுவினரால் உருவாக்கப்பட்டது. இந்தக் கிராமத்தின் தலைவியாக பிரித்தானிய இராணுவத்தினரால் பாலியல் பலாத்காரம் செய்யப்பட்ட ரெபேக்கா லோலோசோலி என்ற பெண் செயற்பட்டு வருகிறார். இங்கு வாழ்பவர்கள் பெண்களுக்கு எதிரான வன்கொடுமைகள், குழந்தைத் திருமணம், கணவனால் கைவிடப்பட்ட மற்றும் பாலியல் பலாத்காரத்தால் பாதிக்கப்பட்ட பெண்கள் ஆவர். ஆகத்து 2015ன் கணக்கெடுப்பின் படி இந்தக் கிராமத்தில் 47 பெண்களும், 200 குழந்தைகள் வாழ்ந்து வருகின்றனர்.

## உமோஜா கட்டுப்பாடுகள்
உமோஜா கிராமத்தில் இணைவதற்குச் சில கட்டுப்பாடுகள் உண்டு. இங்கு வாழும் பெண்கள் பாரம்பரிய உடைகளையும், ஆபரணங்களையும் அணிய வேண்டும். இங்கு புகைப்பிடிப்பதற்கும், பெண் உறுப்புச் சிதைப்புக்கும் தடை விதிக்கப்பட்டுள்ளது. இவர்கள் அருகில் இருக்கும் கிராமத்துப் பெண்களுக்குப் படிப்பு, பெண் உரிமைகள், ஆண்-பெண் சமத்துவம், வன்முறையில் இருந்து பாதுகாக்கும் நடவடிக்கைகள் போன்றவற்றைக் கற்பிக்க வேண்டும்.
## மேற்கோள்கள்

## வெளி இணைப்புகள்
* No Men Allowed! The Satya Interview with Rebecca Lolosoli
* நைரோபியில் பெண்கள் மட்டுமே வாழும் கிராமம்

பகுப்பு:கென்யா
பகுப்பு:பெண்கள் மீதான ஒடுக்குமுறைகள்
பிக்கு

right|thumb|250px|தாய்லாந்து நாட்டு பிக்குகள்
right|thumb|250px|இலங்கை தேரவாத பிக்குகள்
**புத்த பிக்குகள்** பௌத்தம்  உலகம் முழுக்க பரவுவதற்குக் காரணமாயிருந்தவர்கள். பெளத்த மதம் காட்டும் வழிகாட்டுதல்கள் யாவும் சுய மறுப்பையும் உலகு துறப்பையுமே அடிப்படையாகக் கொண்டுள்ளன. ஆகையால் புத்த பிக்குகளுக்கு பல்வேறு கடினமான பயிற்சிகளை புத்தம் அறிமுகப்படுத்தியது.

நான்கு விசயங்களை விட்டு முற்றிலும் விலகியிருத்தல் வேண்டும்.
# ஆண்-பெண் கலவி கூடாது.
# புல்லைக் கூட திருடக் கூடாது. 
# உயிருள்ள சின்னசிறு உயிருக்கும் தீமை பயத்தலாகாது. 
# இயற்கைக்கு மாற்றாக அருஞ்செயலைத் தன்னால் செய்ய இயலுமென்று காட்டலாகாது. 
 
துறவற வாழ்க்கையை மேற்கொண்ட பிறகு புத்தாடைகளை அணியலாகாது. குப்பைகளில் வீசப்பட்ட பழந்துணிகளையும் பிணங்களைப் போர்த்திய ஆடைகளையும் பொறுக்கி அவற்றை விரிப்பாக்கிக் கொள்ள வேண்டும். இத்தகைய கந்தலாடைகளும் மூன்றுக்கு மேல் இருக்கக் கூடாது. வருமானம் ஈட்ட எந்த முயற்சியும் செய்யக் கூடாது. பிச்சைப் பாத்திரமேந்தி (திருவோடு) வீடு வீடாகச் சென்று பிச்சை எடுக்க வேண்டும். புத்த பிக்குகளைப் பொறுத்தவரை இதுவே தூய உணவாகும். புத்த பிச்சைகள் என்பதே மருவி புத்த பிக்குகள் என மாறியிருக்க வேண்டும்.

## தமிழ்நாட்டில் பிக்குகள்
தமிழகத்தில் புத்த பிக்குகள் ஆங்காங்கிருந்த அரசர், வணிகர், செல்வந்தர் முதலானவர்களின் பொருளுதவி பெற்று புத்த விகாரைகளையும், பள்ளிகளையும், சேதியங்களையும், ஆசிரமங்களையும் நிறுவினார்கள்.

மடங்களில் வாழும் பௌத்தத் துறவிகள் மருத்துவம் பயின்று, தம்மிடம் வரும் பிணியாளர்களுக்கு இலவசமாக மருந்து கொடுத்துத் தொண்டு செய்து வந்தனர். அன்றியும் தமது பள்ளிகளில் பாடசாலைகளை அமைத்துச் சிறுவர்களுக்குக்  கல்வியையுங் கற்பித்து வந்தனர். பௌத்தருக்குரிய நன்னாட்களில் நாட்டுமக்களைத் தமது பள்ளிக்கு அழைத்து, மணல் பரப்பிய முற்றங்களில் அமரச் செய்து, திரிபிடகம், புத்த ஜாதகக் கதைகள்' புத்த சரித்திரம் முதலான நூல்களை ஓதிப் பொருள் சொல்லியும் மக்களுக்கு மதபோதனை செய்துவந்தனர். மற்றும் குருடர், செவிடர், முடவர் முதலானவருக்கும், ஏழைகளுக்கும் உணவு கொடுத்துதவ அறச்சாலைகளை அரசர் செல்வந்தர் முதலானோர் உதவி பெற்று நிறுவினார்கள்.

### பெண் புத்த பிக்குகள்

ஆரம்ப கால புத்த மதத்தில் பெண் புத்த பிக்குகள் இல்லை. பிற்காலத்தில் பெண்களும் புத்த பிக்குகள் ஆயினர். மணிமேகலை காப்பிய நாயகி புத்த பிக்குணி ஆவாள். மணிமேகலை கி.பி. இரண்டாம் நூற்றாண்டில் இருந்த  கோவலன்-கண்ணகி இணையரின் மகள் ஆவாள். பௌத்த மதம் புகுந்து துறவு பூண்டு, புகார்ப்பட்டினத்துக்கு அருகில் இருந்த சக்கரவாளக் கோட்டத்தைச் சேர்ந்த உலக அறவி என்னும் அம்பலத்தில் இருந்த குருடர், முடவர், பசிநோய்கொண்ட வறியவர் முதலியவர்களுக்கு உணவு கொடுத்து ஆதரித்த செய்தி மணிமேகலை 17ஆம் காதையில் காணப்படுகிறது. அன்றியும், மணிமேகலை சிறைக்கோட்டம் சென்று சிறையில் வாடும் மக்களுக்கு உணவு கொடுத்து உண்பிக்க, அதனை அறிந்த சோழ அரசன் அவளை அழைத்து, நான் உனக்குச் செய்யவேண்டுவது என்ன என்று கேட்க, அவள், சிறைக் கோட்டத்தை அறக்கோட்டமாக்க வேண்டும் என்று கேட்க, அரசனும் அவ்வாறே சிறைக் கோட்டத்தை அறக்கோட்டமாக்கிக் கொடுத்தான் என்று மணிமேகலை 19ஆம் காதையில் உள்ளது.

## மேற்கோள்


பகுப்பு:பௌத்த துறவிகள்
பகுப்பு:புத்தமதப் பட்டங்கள்
அமைல் நைட்ரேட்டு

**அமைல் நைட்ரேட்டு** *(Amyl nitrate)* என்பது CH3(CH2)4ONO2. என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இம்மூலக்கூறில் 5-கார்பன் அமைல் தொகுதிகள் நைட்ரேட்டு வேதிவினைக் குழுவுடன்  இணைக்கப்பட்டுள்ளன. இது அமைல் ஆல்ககால் மற்றும் நைட்ரிக் அமிலத்தினுடைய எசுத்தராகும்.
## பயன்கள்
ஆல்க்கைல் நைட்ரேட்டுகள் கரிம வேதியியல் தொகுப்பு வினைகளில்  வினையாக்கிகளாகப் பயன்படுகின்றன. மேலும் இது டீசல் துணை எரிபொருளாகவும் பயன்படுத்தப்படுகிறது. பற்றவைத்தல் மேம்படுத்தியாக எரிபொருளை முடுக்கி பற்றவைத்தலை இவ்வெந்திரத்தில் செயல்படுத்துகிறத
## மேற்கோள்கள்

## இவற்றையும் காண்க
* அமைல் நைட்ரைட்டு 
* பாப்பர்கள் 

பகுப்பு:ஆல்க்கைல் நைட்ரேட்டுகள்
ராச்சாண்டார் திருமலை

**இராச்சாண்டார் திருமலை** எனும் ஊர் கரூர் மாவட்டத்தில் உள்ள குளித்தலை வட்டத்துக்குட்பட்ட ஓர்  கிராமம். இவ்வூரில் 11 ஏக்கர் பரப்பளவில் ஒரு பள்ளி உள்ளது. சிவன் ராச்சாண்டார், பார்வதியுடன் கோவில் கொண்டுள்ளார். இது ஒரு மலை கோவில் இக்கோவில் 1,000 வருடம் பழமையானது. சமீபத்தில் குடமுழுக்கு நடைபெற்றது. இந்த கோவில் ஊராளி கவுண்டர் களுக்கு சொந்தமானது. இங்கு வருடாவருடம்  சல்லிக்கட்டு ஊர்க் கவுண்டர்களின் தலைமையில் நடைபெறும்.

## மேற்கோள்கள்

பகுப்பு:கரூர் மாவட்டத்திலுள்ள கிராமங்கள்
சொர்க்க மீன்

**சொர்க்க மீன்** (ஆங்கிலம்: Paradise fish) என்னும் மீன், சீன நாட்டிலிருந்து மற்ற நாடுகளுக்கு பரவிய ஒரு வகை அலங்கார மீன் ஆகும். மேக்ரோபோடஸ் ஒபர்குலாரிஸ் என்று அழைக்கப்படும் இது, தொட்டிகளில் வளர்க்க சிறந்த மீனாகும்.இந்த ‍சொர்க்க மீனானது, ‍மேற்குலக மீன் அருங்காட்சியகத்திற்கு ‍தொடக்க காலகட்டங்களில் கி‍டைத்த அலங்கார மீன்களுள் ஒன்றாகும். கடந்த 1869ம் ஆண்டு, பாரிஸ் மீன் அருங்காட்சியகத்திற்கு இறக்குமதி ‍செய்யப்பட்டது.

## வளர் இயல்பு
இந்த வகை மீன்கள் அதிகபட்சமாக 6.7 ‍‍செ.மீ வரை வளரக்கூடியவை என்றாலும், பொதுவாக, 5.5 செ.மீ வரை‍யே வளர்கின்றன. இது தனது உடலில் பல குறுக்கு வாட்டான அழகிய நிற வரிகளைப் பெற்றுள்ளது. இதன் குடும்பத்தில், ‍மொத்தம் 3 வகைகள் இருந்தாலும், இந்த வகை‍யே அதிக மூர்க்கம் ‍கொண்டது. சண்‍டையிடும் பழக்கம் ‍கொண்ட இந்த மீன்கள், தங்களைவிட சிறிய மீன்களைக் ‍கொல்லக்கூடியவை. இதன் முதுகு தடுப்பு, வால் துடுப்பு, மலப்புழைத் துடுப்பு ஆகியவை இணைந்து அகன்று பெரிய இறக்கைகளைப் போன்றுள்ளன. இது 3 அங்குல நீளம் வரை வளரும். இது 50 பாரன்ஹீட் முதல் 68 பாரன்ஹீட் வரை வெப்பம் தாங்கும் திறனுடையதாக இருப்பதால், இது வெப்ப மண்டலங்களில் வளர்வதற்கேற்ற மீனாகும். ‍மேலும், இந்த மீன், நல்ல வாழ்க்‍கைத் திறனைக் ‍கொண்டிருப்பதால், ‍வெப்ப மண்டலம் மட்டுமின்றி, குளிர் நீரிலும் வாழும் தன்‍மைக் ‍கொண்டது. பெண் மீன் பல நுரை போன்ற குமிழ்களை உண்டாக்கி, அவற்றை கூடுபோல் ஆக்கி, அதில் முட்டையிடுகிறது. ஆண் மீன் முட்டைகளைப் பாதுகாக்கிறது.

## காட்சியகம்

File:Paradise fish female and male 02.jpg|ஆண்,பெண் சொர்க்கமீன்
File:Macropodus opercularis aquarium.jpg|*Macropodus opercularis*
File:Para 1.jpg|அபினோ சொர்க்கமீன்


## ‍‍மேற்‍கோள்கள்

பகுப்பு:மீன்கள்
டி-டே (தொலைக்காட்சித் தொடர்கள்)

**டி-டே** இது ஒரு தென் கொரியா நாட்டு பேரழிவு மற்றும் மருத்துவம் கலந்த தொலைக்காட்சி தொடர் ஆகும். இந்த தொடரை 	ஜாங் யோங்-வூ என்பவர் இயக்க,  கிம் யெங்-கவனக், யுங் சோ-மின் மற்றும் ஹா ஸாக்-ஜின் உள்ளிட்ட பலர் நடித்துள்ளனர். இந்த தொடர் செப்டம்பர் 18, 2015ஆம் ஆண்டு முதல் ஜேடிபிசி என்ற தொலைக்காட்சியில் வெள்ளி மற்றும் சனிக்கிழமை தென் கொரியா நாட்டு நேரப்படி இரவு 8:40 மணிக்கு ஒளிபரப்பாகின்றது.

## கதைச்சுருக்கம்
சியோல் என்ற இடத்தில் ஒரு இயற்கை பேரழிவு நடக்கின்றது, அந்த பேரழிவில் காயப்பட்டவர்களை காப்பாற்ற போராடும் மருத்துவர்கள் மற்றும் அவசர சிகிச்சை குழுவினர்கள், இவர்களை சுற்றி கதை நகர்கின்றது.

## நடிகர்கள்
* கிம் யெங்-கவனக்
* யுங் சோ-மின்
* ஹா ஸாக்-ஜின்
* கிம் கி-மூ  
* கிம் ஜோங்-ஹ்வா  
* கிம் சாங்-ஹோ

## மேற்கோள்கள்

## வெளி இணைப்புகள்
*''D-Day'' official jTBC website 

பகுப்பு:ஜெரிபிசி தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தொலைக்காட்சி நிகழ்ச்சிகள்‎
பகுப்பு:2015 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:தென் கொரிய மருத்துவத் தொலைக்காட்சி தொடர்கள்
பார்க் சீயோ-ஜோன்

**பார்க் சீயோ-ஜோன்** () (பிறப்பு: டிசம்பர் 16, 1988 ) ஒரு தென் கொரியா நாட்டு நடிகர் ஆவார். இவர் 2011ஆம் ஆண்டு முதல் டிரீம் ஹை 2 (2012), கில் மீ, ஹீல் மீ (2015), சி வாஸ் பிரிட்டி (2015), இட்டாவோன் கிளாஸ் (2020) போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.

## ஆரம்ப கால வாழ்க்கை
பார்க் திசம்பர் 16, 1988 ஆம் ஆண்டில் சியோலில் பிறந்தார். 2008 ஆம் ஆண்டில் அவர் 19 வயதாக இருந்தபோது தனது கட்டாய இராணுவ சேவையில் இணைந்து 2010 இல் விடுவிக்கப்பட்டார்.

## தொழில் வாழ்க்கை

இவர் 2011 ஆம் ஆண்டு பேங் யோங் குக்கின் 'ஐ ரிமம்பர்' என்ற இசை காணொளி மூலம் பொழுதுபோக்குத் துறைக்கு அறிமுகமானார். அதைத் தொடர்ந்து 2012 ஆம் ஆண்டு 'ட்ரீம் ஹை 2' என்ற தொடரின் மூலம் தொலைக்காட்சித் துறையில் அறிமுகமானார். அதைத் தொடர்ந்து 'போட்ஸ் ஒப் கோல்ட்'  (2013), 'ஒன் வார்ம் வேர்ல்ட்' (2013) போன்ற தொடர்களில் முக்கிய கதாபாத்திரங்களில் நடித்துள்ளார். 2014 ஆம் ஆண்டு 'அ விட்ச்ஸ் லவ்' என்ற தொடரின் மூலம் கதாநாயகனாக  அறிமுகமானார். 2013 முதல் 2014 ஆம் ஆண்டு வரை 'மியூசிக் பேங்க்' என்ற நிகழ்ச்சியையும் தொகுத்து வழங்கியுள்ளார்.

2015 ஆம் ஆண்டு இவர் நடித்த கில் மீ, ஹீல் மீ மற்றும் சி வாஸ் பிரிட்டி போன்ற நாடகங்கள் இவருக்கு மிகப்பெரிய வெற்றியை கொடுத்தது. அதே ஆண்டில் 'தி குரோனிக்கல்ஸ் ஆஃப் ஈவில்' என்ற திரைப்படத்திலும் நடித்துள்ளார். 2016 ஆம் ஆண்டு 'ஹ்வாரங்' என்ற வரலாற்றுத் தொடரிலும், 2017 ஆம் ஆண்டு 'பைட் போர் மை வெ' என்ற காதல் நாடகத்திலும் நடித்தார். இந்த தொடர்கள் கொரியத் தொலைக்காட்சி நாடகங்களில் பெரும் வெற்றியைப் பெற்றது மற்றும் அதன் நேர மதிப்பீட்டில் முதலிடத்தைப் பிடித்தது.

2018 ஆம் ஆண்டு 'வட்ஸ் ரோங் வித் செகிரேட்டரி கிம்' என்ற தொடரிலும் 2019 ஆம் ஆண்டு அகாதமி விருது வெற்ற பாரசைட்டு என்ற திரைப்படத்தில் கௌரவத்தோற்றத்திலும் நடித்துள்ளார். 2020 ஆம் ஆண்டு இட்டாவோன் கிளாஸ் என்ற வெற்றி தொடரில் நடித்துள்ளார். இந்த தொடரில் நடித்ததற்காக பார்க் 56வது பேக்சாங் கலை விருதுகளில் சிறந்த நடிகருக்கான - தொலைக்காட்சி விருதுக்கு பரிந்துரைக்கப்பட்டார்.

2023 ஆம் ஆண்டு யூன் ஹாங்-டேமற்றும் லீ பியோங்-ஹியோன் ஆகியோரின் இயக்கத்தில் வெளியான 'ட்ரீம்' என்ற விளையாட்டுத் திரைப்படத்தில் கால்பந்தாட்ட பயிற்சியாளராக நடித்தார். பின்னர் அதே ஆண்டில் உம் டே-ஹ்வா இயக்கிய பேரழிவு திரில்லர் திரைப்படமான 'கான்க்ரீட் உட்டோபியா' என்ற படத்திலும் நடித்துள்ளார். இவர் முதல் முதலில் ஹாலிவுட்டில் நடித்த மார்வல் திரைப் பிரபஞ்ச திரைப்படமான தி மார்வெல்ஸில் இளவரசர் 'யான் ஆஃப் அலாத்னா' என்ற கதாபத்திரத்தில் நடித்துள்ளார். இதுவே இவரின் முதல் ஹாலிவுட் அறிமுகம் ஆகும். அதைத் தொடர்ந்து கியோங்சியோங் கிரியேச்சர் என்ற நெற்ஃபிளிக்சு தொடரில் ஜாங் டே-சாங் என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* Jung Il-woo official website
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
வருங்கால வைப்பு நிதி

**வருங்கால வைப்பு நிதி** என்பது பணியாளர்கள் வாங்கும் மாதச்சம்பளத்தில் 12 சதவீதம் பிடித்தம் செய்யப்பட்டு பணியாற்றும் நிறுவனம். அதற்கு சமமான தொகையையும் சேர்த்து வருங்கல வைப்பு நிதி ஆணையத்தில் முதலீடு செய்யும். இதுவே வருங்கால வைப்பு நிதி. இதில் 8.33 சதவீதம் பென்சன் திட்டத்திற்கும், 3.7 சதவீதம் வருங்கால வைப்பு நிதியகவும், 0.50 சதவீதம் காப்பீட்டிற்கும் செலுத்தப்படும்.

சம்பளத்தில் 12 சதவீதம் வைப்பு நிதி என்றாலும் , எவ்வளவு சம்பளம் வாங்கினாலும் குறைந்தது நிறுவனம் 1800 ருபாய் செலுத்தவேண்டும் என்ற விதி இருப்பதால் இதையே நிறுவனங்கள் பின்பற்றுகின்றன. நிறந்த வைப்பு நிதி எண் UAN Universal Account Number கையாளப் படுகிறது.பி எஃப் இணையதளத்தில் நமது தொகையை அறியமுடியும். பணியில் சேர்ந்து 5 ஆண்டுக்குள் பி எஃப் தொகையை எடுக்கவேண்டும் என்றால் 10 % தொகை பிடித்தம் செய்யப்படும். 5 ஆண்டுகளுக்கு மேல் என்றால் பிடித்தம் கிடையாது. இரண்டு மாதத்துக்கு  மேல் வேலை இல்லை என்றால் பி எஃப் தொகை எடுத்துக்கொள்ளும் வசதி உண்டு.குழந்தைகள் படிப்பு , திருமணம், மருத்துவம், வீடுகட்டுதல் போன்றவற்றிர்க்கு முன் பணம் எடுத்துக்கொள்ளலாம்.
வரும் 2015 மார்ச்சு மாதம் முதல் பி எஃப் தொகையை ஆன்லைன் மூலம் 3 மணி நேர பரிசீலனையில் பி எஃப் வங்கிக்கணக்கில் பெறும் திட்டம் வர உள்ளது. தற்போது  ஆதார் எண் உள்ளவர்கள் 3 நாட்களில் பெறமுடியும். தற்போது பி எஃப் ஆணையத்தில் 8.5 லட்சம் கோடி ரூபாய் இருக்கிறது. இவை அரசாங்க பத்திரத்தில் முதலீடு செய்யப்பட்டுள்ளது. 2015 - 2016 நிதி ஆண்டில் 5000 கோடி ரூபாய் பங்குச்சந்தையில் முத்லீடு செய்யப் போவதாக ஆணையம் அறிவித்து உள்ளது. நடப்பு நிதி ஆண்டில் பி எஃப் தொகைக்கு 8.7 சதவீதம் வட்டி நிர்ணயம் செய்யப்பட்டு உள்ளது. மாதம் 12 சதவீதத்திற்கும் மேல் பிடித்தம் செய்ய வசதி உண்டு.

## இதனையும் காண்க
* பங்களிப்பு ஓய்வூதியத் திட்டம்

## மேற்கோள்கள்


பகுப்பு:இந்திய அரசுத் திட்டங்கள்
பகுப்பு:தமிழ்நாடு அரசுத் திட்டங்கள்
பகுப்பு:இந்திய அரசின் ஓய்வூதியத் திட்டங்கள்
பூட்டான் மறிமான்

**பூட்டான் மறிமான்** (*Bhutan takin*, *Budorcas taxicolor whitei*) பூட்டான் நாட்டுக்குரிய விலங்காகும். இவ்வின மான்கள் வடகிழக்கு இந்தியா, மேற்குச் சீனா, திபெத்து ஆகிய பகுதிகளிலும் காணப்படுகிறது. பூட்டான் மறிமான்கள் தொடர்ந்து வேட்டையாடப்படுவதால் அழிவின் விளிம்பில் உள்ளன.

இது பூட்டானின் 1000 முதல் 4500 மீட்டர் வரை உயரமுள்ள மலைப் பகுதிகளில் உள்ள மூங்கிற் காடுகளில் காணப்படுகிறது. பூட்டான் மறிமான்கள் பகற்பொழுதில் சுறுசுறுப்புடன் செயற்படுகின்றன. இது கோடை காலத்தில் நிழல் தரும் மரத்தடியில் ஓய்வு எடுக்கும்.

## மேற்கோள்கள்

பகுப்பு:மான்கள்
பகுப்பு:இரட்டைப்படைக் குளம்பிகள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
ஆங்கிலேய-பர்மியப் போர்கள்

**ஆங்கிலேய-பர்மியப் போர்கள்** (Anglo-Burmese Wars) தெற்காசியாவில் வணிகம் செய்ய வந்த  ஆங்கிலேய கிழக்கிந்திய கம்பெனியர், கோன்பவுங் வம்சத்தினர் ஆண்ட பர்மாவை கைப்பற்றும் நோக்கில், பர்மியர்களுக்கு எதிராக மூன்று போர்கள் மேற்கொண்டனர். இறுதியாக  1885ஆம் ஆண்டில் நடந்த மூன்றாம் பர்மியப் போரில், பர்மாவை ஆங்கிலேயர்கள் பிரித்தானிய இந்தியாவுடன் இணைத்துக் கொண்டனர்   . அவை; 
* முதலாம் ஆங்கிலேய-பர்மியப் போர்   (1824-1826)
* இரண்டாம் ஆங்கிலேய-பர்மியப் போர் (1852 - 1853)
* மூன்றாம் ஆங்கிலேய-பர்மியப் போர்  (1885 - 1886)

## போர்களும் பர்மாவின் வீழ்ச்சியும்

### முதல் ஆங்கிலேய-பர்மியப் போர் (1824 - 1826)

முதல் ஆங்கிலேய-பர்மியப் போர்  (1824 - 1826) முடிவில், கிழக்கிந்திய கம்பெனியர் வெற்றி பெற்றதால், யாந்தபு ஒப்பந்தப் படி  பர்மா தான் கைப்பற்றிய இந்தியப் பகுதிகளான, அசாம் மற்றும் மணிப்பூர் மற்றும் பர்மாவின் அரக்கான் மலைத்தொடர் பகுதிகளை கிழக்கிந்திய கம்பெனியருக்கு பர்மியர்கள் விட்டுக் கொடுக்க வேண்டியதாயிற்று. 

### இரண்டாம் ஆங்கிலேய-பர்மியப் போர் (1852 - 1853)
 
யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை பர்மாவிற்கு அனுப்பினார். 

1852-1853இல் நடந்த இரண்டாம் பர்மியப் போரில், ஆங்கிலேயர் கீழ் பர்மாவின் பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங்  (1846–1852)  ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிண்டன் மிங் (1853–1878) பர்மிய அரச பதவியில் அமர்த்தப்பட்டார்

### மூன்றாம் ஆங்கிலேய-பர்மியப் போர் (1885 - 1886)

பர்மாவின் கோன்பவுங் வம்சப் பேரரசர் மிண்டன் மிங், பிரித்தானிய கிழக்கிந்திய கம்பெனி ஆட்சியாளர்களிடமிருந்து நாட்டைக் காத்துக் கொள்ளவும்,  நவீனப்படுத்தவும் முயற்சி செய்தார். தலைநகரை, ரங்கூனிலிருந்து புதிய நகரான மண்டலைக்கு மாற்றி, நாட்டை வலுப்படுத்தினார்.மிண்டன் மிங்கிற்கு பிறகு ஆட்சிக் கட்டிலில் ஏறிய திபா மிங் (1878–1885)  காலத்தில், பர்மிய எல்லைப்புறங்களில் உண்டான கலவரங்களை அடக்க இயலாது போனது. மிண்டன் மிங் காலத்தில் ஆங்கிலேயருடன் செய்து கொண்ட ஒப்பந்தங்களை திபா மிங் மீறியதால், பர்மா மீது  1885ஆம் ஆண்டில் ஆங்கிலேயர்கள் போர் தொடுத்து முழு பர்மாவையும் பிரித்தானிய இந்தியாவுடன் இணைத்துக் கொண்டனர். 

## இதனையும் காண்க
* கோன்பவுங் வம்சம்
* யாந்தபு ஒப்பந்தம்
* பர்மாவில் பிரித்தானிய ஆட்சி
## மேற்கோள்கள்

*
பகுப்பு:ஆசிய மாதக் கட்டுரைகள் நவம்பர் 2015
பகுப்பு:பர்மாவின் வரலாறு
பகுப்பு:19 ஆம் நூற்றாண்டுப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:மியான்மார்
பகுப்பு:பிரித்தானிய இந்தியா
லெவண்ட்

**லெவண்ட்** (*Levant*) (; அரபு: المشرق )  என்பது கிழக்கு மத்தியதரைக் கடலில் அமைந்த சைப்பிரசு, மற்றும் நிலநடுக்கடலின் கிழக்கே அமைந்த வடக்கு அரேபிய தீபகற்பத்தின் பகுதிகளான  இசுரேல், யோர்தான், லெபனான், பாலத்தீனம், சிரியா, தெற்கு துருக்கி அடங்கிய பகுதிகளை குறிக்கும்.

13-14ஆம் நூற்றாண்டுகளில்  *லெவண்ட்*  என்ற சொல்லால், இத்தாலிய வணிக கப்பல்களின் மாலுமிகள், கிழக்கு மத்தியதரைக்கடல் நாடுகளை, குறிப்பாக கிரேக்கம், அனத்தோலியா , சிரியா மற்றும் பாலஸ்தீனம் ஆகிய நாடுகளைக் குறித்தனர். 1581இல் வணிகம் செய்யும் நோக்கில், ஆங்கிலேய வணிக நிறுவனம், லெவண்ட் கம்பெனி என்ற வணிக நிறுவனத்தை நிறுவி ஆட்டோமன் பேரரசில் வணிகம் செய்தது.

நிலநடுக்கடல், மேற்காசியாவின் லெவண்ட் பகுதியை, வடகிழக்கு ஆப்பிரிக்காவை  இணைக்கும் சாலையாக அமைந்துள்ளது.

## மக்கள், சமயம் மற்றும் பண்பாடு
லெவண்ட் பகுதியின் மக்கள் சன்னி, ஷியா, சலாபி, குர்து, யாசிதி, இஸ்மாயிலி  இசுலாமியர்களையும், யூதர்களையும், கிறித்துவர்களையும்  கொண்டது. மேலும் லெவண்ந்திய மக்களில் அரபியர்கள், துருக்கியர்கள், அசிரியர்கள், ஆர்மினியர்கள் மற்றும் சால்டியர்கள் மக்கள் இனக் குழுக்களைக் கொண்டுள்ளது. 

இப்பகுதியில் உள்ள மக்கள் அரபு, எபிரேயம், கிரேக்கம், ஆர்மினியன் மொழி, பிரான்சு, துருக்கி மொழி மற்றும் ஆங்கிலம் போன்ற மொழிகளை பேசுகின்றனர்.

## படக்காட்சிகள்

File:MiddleEast A2003031 0820 250m without lines.jpg|சைப்பிரஸ் மற்றும் இசுரேல் நாடுகளைக் காட்டும் செய்மதி படங்கள்
File:Debka.jpg|அரபு ஆண்களின் நாட்டுப்புற ஆடல்
File:Zahlefashion.jpg|இடமிருந்து வலம்: லெவைண்டன் பகுதியின் இஸ்ரேலிய பெண், லிபியப் பெண், லெபனான் பெண் 
File:A) Prince of Lebanon, Moslem of Damascus.jpg|டமாஸ்கஸ் அருங்காட்சியகத்தின் லெபனான் இளரசர்களின் ஓவியம்
File:Umayyad Square, Damascus.jpg|சிரியாவின் டமாஸ்கஸ் நகர சதுக்கம்
File:Jordan river baptism cue.jpg|ஜோர்டான் ஆற்றில் ஞானஸ்னாம் செய்தல்
File:Nebo04(js).jpg|நெப்போ மலை, யோர்தான் 
File:Beirutcity.jpg|லெபனான் தலைநகர் பெய்ரூட் நகரம்
File:Hama, Syria.jpg|சிரியாவின் ஹமா நகரம்



## அடிக்குறிப்புகள்

## மேற்கோள்கள்
* Fernand Braudel, *The Mediterranean and the Mediterranean World in the Age of Phillip II*
* Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. 
* Levantine Heritage site. Includes many oral and scholarly histories, and genealogies for some Levantine Turkish families.
* Philip Mansel, *Levant: Splendour and Catastrophe on the Mediterranean*, London, John Murray, 11 November 2010, hardback, 480 pages, , New Haven, Yale University Press, 24 May 2011, hardback, 470 pages, 

## வெளி இணைப்புகள்
* ''France and the Levant''

பகுப்பு:சைப்பிரசு
பகுப்பு:லெபனான்
பகுப்பு:சிரியா
பகுப்பு:ஜோர்தான்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:துருக்கியின் புவியியல்
இந்திய இலங்கை மீனவர் பிரச்சினை

**இந்திய இலங்கை மீனவர் பிரச்சினை** என்பது பாக் நீரிணையில் மீன்பிடிக்கும் தமிழக மீனவர்கள், இலங்கை நீர்ப்பரப்பில் மீன்பிடிப்பதால் ஏற்பட்டுள்ள பிரச்சினையை குறிக்கும். 
 
## பின்னணி
1974இல் இந்தியா இலங்கை நாடுகளுக்கிடையே ஒப்பந்தம் ஏற்பட்டது. இந்த ஒப்பந்தப்படி இந்தியா கட்சத் தீவை விட்டுக்கொடுத்தது. இதன்படி தமிழக மீனவர்களுக்கு மீன்பிடி உரிமமும், சுதந்திரமும் வழங்கப்பட்டது. 1976இல் மீண்டும் ஓர் ஒப்பந்தம் இந்தியா இலங்கை இடையே ஏற்பட்டது. இந்த ஒப்பந்தப்படி தமிழக மீனவர்களுக்கு கொடுக்கப்பட்ட உரிமம் பறிக்கப்பட்டதாக இலங்கை  அறிவித்தது. ஆனால் இந்த ஒப்பந்தத்தின் 6வது பிரிவில் இரு நாட்டு மீனவர்கள் காலம் காலமாக அனுபவித்து வந்த உரிமைகளை அனுபவிக்கலாம் என்று உள்ளது. 1969 வியன்னா உடன்படிக்கையின் விதி 6(1)இல் விளக்கப்பட்டுள்ளதன்படி, ஒப்பந்த முக்கிய அம்சத்தை ஏதாவது ஒரு நாடு மீறும் போது மற்ற நாட்டிற்கு உடன்படிக்கையை ரத்து செய்யவோ, தற்காலிகமாக நிறுத்திவைக்கவோ உரிமை உண்டு. 5000 சதுர கி.மீ இலங்கை கடற்கரையில் 150 சதுர கி.மீட்டரில் தமிழக மீனவர்கள் எல்லை தெரியாமல் மீன் பிடிக்கின்றனர்.

## காலக்கோடு
### அக்டோபர் 2015
தமிழ்நாட்டு மீனவர்கள் எல்லை தாண்டி மீன் பிடித்தால் ரூபாய் 15 கோடி அபராதம் விதிக்கப்போவதாக இலங்கை அரசு அறிவித்தது.

## உசாத்துணை
* Conflict brews between Sri Lankan and Indian fishermen
* பாக்கு நீரிணை மீனவர்கள் பற்றிய சர்வதேச கருத்துப் பட்டறை

## வெளியிணைப்புகள்
* ''India-Sri Lanka Fishermen Problem: Some Solutions''
* சகோதர பாசத்துடன் தீர்வு காண வேண்டும்

பகுப்பு:இலங்கை பொருளாதாரம்
கிரீசசு

**கிரீசசு** (Croesus), லிடியாவின் அரசனாக இருந்தவன். ஈரோடோட்டசின் குறிப்பின்படி கிமு 560 இலிருந்து கிமு 546ல் பாரசீக அரசன் சைரசினால் தோற்கடிக்கப்படும் வரை பதினான்கு ஆண்டுகள் அரசாண்டான். கிரீசசு அவனது செல்வத்துக்காகப் பெயர்பெற்றவன். ஈரோடோட்டசும், போசானியாசும் இவனது கொடைகள் டெல்பியில் பாதுகாக்கப்பட்டு வந்ததாகக் குறிப்பிடுகின்றனர். கிரீசசின் வீழ்ச்சி கிரேக்கர்களிடம் ஆழமான தாக்கத்தை உண்டாக்கி அவர்களது நாட்காட்டியில் ஒரு நிலையான இடத்தையும் உருவாக்கியது. ஜே. ஏ. எசு. இவான்சு குறிப்பிட்டபடி, ஐந்தாம் நூற்றாண்டளவிலாவது கிரீசசு ஒரு தொன்மம் சார்ந்த பாத்திரம் ஆகி, வழமையான காலவரிசையின் கட்டுப்பாடுகளுக்கு அப்பால் நிற்பவனானான்.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பேரரசர்கள்
தோக்கியோ கோபுரம்

**தோக்கியோ கோபுரம்** அல்லது **டோக்கியோ கோபுரம்** ( என்பது சப்பானின் மினடோ மாவட்டத்தில் அமைந்துள்ள தொடர்பாடல், அவதானிப்புக் கோபுரமாகும்.  உயரமுள்ள இது சப்பானில் இரண்டாவது உயரமான கட்டமைப்பாகும். பாரிசு நகரத்திலுள்ள ஈபெல் கோபுரம் போன்ற பின்னல் அமைப்புக் கோபுரக் கட்டமைப்புப் பாணியில் இக்கோபுரம் கட்டப்பட்டுள்ளது. வான் பாதுகாப்பு முறைக்கமைவாக வெள்ளை, செம்மஞ்சள் நிறங்களுடன் காணப்படுகிறது.

1958 இல் கட்டிமுடிக்கப்பட்ட இக்கோபுரத்தின் பிரதான வருவாய் மூலமாக உல்லாசப்பயணத்துறையும் அலைக்கம்பக் குத்தகையும் உள்ளன. இது திறக்கப்பட்டதிலிருந்து 15 மில்லியனுக்கும் அதிகமான மக்கள் இங்கு வருகை புரிந்துள்ளனர். அக்கோபுரத்தின் கீழாக நான்கு மாடிக் கட்டடம் அமைந்துள்ளது. அதில் நூதனசாலை, கடைகள், உணவு விடுதிகள் ஆகியன அமைக்கப்பட்டுள்ளன. விருந்தினர் இரு அவதானிப்பு மேல் தளங்களுக்குச் செல்ல முடியும்.  உயரத்தில் பிரதான இரண்டு மாடி வானிலை ஆய்வுக் கூடங்கள் உள்ளன. சிறியளவில் சிறப்பு வானிலை ஆய்வுக் கூடம்  உயரத்தில் உள்ளது.

அலைக்கம்பத்திற்கான உதவிக் கட்டமைப்பாகக் கோபுரம் செயற்படுகிறது. 1961 இல் தொலைக்காட்சி ஒளிபரப்பு, வானொலி அலைக்கம்பம் என்பவற்றைக் கருத்தில் கொண்டே நிறுவப்பட்டது ஆயினும், தற்போது சப்பானிய ஊடகங்களான புஜி தொலைக்காட்சி, தோக்கியோ தொலைக்காட்சி போன்றவற்றின் ஒளிபரப்பை வெளியிடுவதற்காகப் பயன்படுத்தப்படுகிறது. 2011 இல் சப்பான் எண்மியத் தொலைக்காட்சி ஒளிபரப்புக்குத் திட்டமிட்ட போதிலும், அது முடியாமல் போய்விட்டது. ஆயினும்,  உயரமுள்ள தோக்கியோ கோபுரம் எண்மியத் தொலைக்காட்சிக்கு முற்றிலும் ஏற்றதாக இல்லை. மிக உயரமான எண்மிய ஒளிபரப்புக் கோபுரமான டோக்கியோ இசுக்கை றீ பெப்ரவரி 29, 2012 அன்று திறக்கப்பட்டது.

## கட்டுமானம்
1953 அல் சப்பானின் பொது ஒளிபரப்பு நிலையம் ஆரம்பித்த பின் கன்டோ பிரதேசத்தில் பெரிய ஒளிபரப்புக் கோபுரத்திற்கான தேவை இருந்தது. தனியார் ஒளிபரப்பு நிறுவனங்கள் சப்பான் ஒளிபரப்புக் கூட்டுத்தாபனத்தின் கோபுரக் கட்டுமானத்தைத் தொடர்ந்து தங்கள் ஒளிபரப்பை அதில் இயக்கத் தொடங்கின. இந்தத் தகவல் தொடர்பு முக்கித்துவத்தினால் சப்பானிய அரசாங்கம் தோக்கியோவில் ஒளிபரப்புக் கோபுரங்கள் விரைவில் கட்டப்படும் என்ற நம்பிக்கைக்கு வழிவகுத்தது. பிராந்தியம் முழுவதற்குமான பாரிய ஒளிபரப்புக் கோபுரக் கட்டுமானமே தீர்வு என்ற முடிவுக்கு வரவேண்டியதாயிற்று. அத்துடன், 1950 களில் அந்நாட்டின் போருக்குப் பின்னான பொருளாதார உயர்வினால், சப்பான் ஒரு உலகப் பொருளாதார ஆற்றலைக் குறிப்பதாக ஒரு நினைவுச்சின்னம் தேடிச் செய்தது.

381&nbsp;மீட்டகள் உயரமுடைய உலகின் உயரமான கட்டமைப்பாகவிருந்த எம்பயர் ஸ்டேட் கட்டிடத்தைவிட உயரமான கோபுரமாக உருவாக்க, கோபுரத்தின் சொந்தக்காரரான கிசாகிச்சி திட்டமிட்டிருந்தார். ஆயினும் நிதி, கட்டுமானப் பொருட்களின் பற்றாக்குறை என்பவற்றால் திட்டம் கைவிடப்பட்டது. கோபுர உயரம் கான்டொ பிராந்தியம் முழுவதற்கும் கிட்டத்தட்ட  தொலைவில் உள்ள தொலைக்காட்சி நிலையங்களின் தொலைவுத் தேவைக்கு ஏற்ப தீர்மானிக்கப்பட்டது. புதிதாக முன்மொழியப்பட்ட கோபுரத்தை நிர்மாணிக்க சப்பானின் உயரமான கட்டட வடிவமைப்பாளர் தாச்சி நைடோ தெரிவு செய்யப்பட்டார். மேற்கத்தைய ஊக்கத்தினால் கவரப்பட்ட நைடோ, பிரான்சு நாட்டின் பாரிஸ் நகரில் உள்ள ஈபெல் கோபுரத்திற்கு ஏற்ப வடிவமைத்தார். நிக்கென் செக்கேய் நிறுவனத்தின் உதவியுடன், நைடோவின் வடிவமைப்பு நிலநடுக்கங்களையும், மணிக்கு 220 கி.மீ (140 mph) வேகமுள்ள சூறாவளியையும் எதிர் கொண்டு நிற்கிறது.

## உசாத்துணை

## வெளி இணைப்புகள்

*Tokyo Tower official site (English)
*

பகுப்பு:ஆசிய மாதக் கட்டுரைகள் நவம்பர் 2015
பகுப்பு:சப்பானில் கோபுரங்கள்
வானம்பாடிகள் இசை போட்டி நிகழ்ச்சி

**வானம்பாடிகள் இசை போட்டி நிகழ்ச்சி** என்பது பிரான்ஸிலே நடைபெறும் ஒரு தமிழ் பாடல் போட்டி நிகழ்ச்சியாகும். இதில் ஐரோப்பிய நாடுகளில் வாழும் தமிழ் பிள்ளைகள் கலந்துகொண்டு, போட்டியிட்டு வருகின்றனர். ஆண்டுக்கு ஒருமுறை நடைபெறும் இந்தப் போட்டி, 2011 ம் ஆண்டு தொடங்கப்பட்டது. புலம்பெயர் நாடுகளில், பிறந்துவளரும் குழந்தைகள், தமிழ்மொழியோடு சேர்த்து, தமிழ் இசையிலும் சிறந்து விளங்கவேண்டும் என்பதற்காகவே இந்தப் போட்டி நடத்தப்படுகிறது. பல்வேறு அகவைப் பிரிவுகளில் நடைபெறும் இந்தப் போட்டியில் பலநூறுபேர் கலந்துகொண்டு, தங்கள் திறமைகளை வெளிப்படுத்திவருகிறார்கள். தெரிவுச் சுற்று, கலையகச் சுற்று, இறுதிப் போட்டி என பல்வேறு பிரிவுகளாக போட்டிகள் நடைபெறுகின்றன.

இறுதிப்போட்டியானது, பிரான்ஸிலே பொதுமக்கள் மத்தியிலே அரங்க நிகழ்வாக நடைபெறுகிறது. இதில் தென்னிந்திய சினிமாத்துறையில் இருக்கும் பிரபல இசையமைப்பாளர்கள், பாடகர்கள் ஆகியோர் நடுவர்களாக கலந்துகொள்கிறார்கள். போட்டியிலே வெற்றிபெறுபவர்களுக்கு சான்றிதழ்களும் பணப்பரிசில்களும் வழங்கப்படுகின்றன. அத்துடன் தென்னிந்திய சினிமாத்துறைக்குள் நுழைவதற்கான ஒரு திறவுகோலாகவும் இந்தப் போட்டி அமைகிறது.

பகுப்பு:பிரான்சியத் தமிழர்
மந்தை

**மந்தை** (Herding) என்பது, நான்கைந்துக்கும் மேற்பட்ட கால்நடைகள் அல்லது விலங்குகள் ஒன்றுபட்ட கூட்டம் மற்றும் திரளும் குழுக்களை மந்தை எனப்படுகிறது. விலங்கினங்கள் தனது இனத்தை பராமரிக்கவும், பாதுகாக்கவும், மேய்ச்சல் மற்றும் நீர்நிலைகளைத் தேடவும் ஒன்றிரண்டு விலங்கின் தலைமையில் மற்ற விலங்குகள் மற்றும் கால்நடைகள் ஒன்றிணைந்து ஒரு பகுதியிலிருந்து மற்றொரு பகுதிக்குக் கூட்டமாக புலம் பெயர்வதையே மந்தை என்கிறோம்.

## வரலாறு
கால்நடை வளர்ப்பு என்பது ஒரு பெரிய பகுதியில் சுற்றித் திரியும் கால்நடைக் குழுக்களைப் பராமரிப்பதாகும். சுமார் 10,000 ஆண்டுகளுக்கு முன்பு வரலாற்றுக்கு முந்தைய வேட்டைக்காரர்கள் ஆடுகள் மற்றும் செம்மறியாடுகள் போன்ற *(முன்னொரு காலத்தில்)* காட்டு விலங்குகளை வீட்டு விலங்குகளாக பழக்கப்படுத்தியதால், மேய்ச்சல் வாழ்க்கை முறை என்பது வளர்ச்சியடைந்தது. வேட்டைக்காரர்கள் தாங்கள் ஒரு காலத்தில் துரத்திய விலங்குகளைக் கட்டுப்படுத்துவதன் மூலம், இறைச்சி, பால் மற்றும் பால் பொருட்கள், கூடாரங்கள் மற்றும் ஆடைகளுக்கான தோல்களின் நம்பகமான ஆதாரங்களைப் பெற முடியும் என்பதைக் கற்றுக்கொண்டனர்.

பல விலங்குகள் இயற்கையாகவே மந்தைகள் எனப்படும் குழுக்களாக வாழ்ந்து பயணிக்கின்றன. உதாரணமாக, ஆடுகள், செம்மறி ஆடுகள் மற்றும் இலாமாக்கள்  போன்றவை  பாதுகாப்புக்காக கூட்டமாக வாழ்கின்றன. அவை ஒரு வளமான புல்வெளியிலிருந்து இன்னொரு இடத்திற்கு ஒழுங்கமைக்கப்பட்ட திசை இல்லாமல் மந்தையாக  நகர்கின்றன. சிங்கங்கள், ஓநாய்கள் மற்றும் சருகுநாய்கள் போன்ற வேட்டையாடும் விலங்குகள் வீட்டு மந்தைகளுக்கு பெரும் ஆபத்துகளை ஏற்படுத்துகின்றன. மேய்ப்பர்கள் பாரம்பரியமாக விலங்குகளுக்கு பாதுகாப்பை வழங்கி வருகின்றனர். மேய்ப்பர்கள் மந்தையை ஒன்றாக வைத்து மிகவும் வளமான புல்வெளியை நோக்கி வழிநடத்துகிறார்கள் என்பது குறிப்பிடத்தக்கது.
 
## இவற்றையும் பார்க்க
* மந்தை புத்தி

## புற இணைப்புகள்
* வயல்களில் ஆடுகளின் மந்தை-தினமலர்-பதிவு செய்த நாள்: 03 ஏப் 2015  21:26
* ஆட்டு மந்தை உரிமையாளர்-தினகரன்-11:20:54 Sunday 2013-03-10 
* Sheep_Herding- ஆடு மந்தையை குறிக்கும் படிமம்

## சான்றாக

பகுப்பு:கால்நடைகள்
பகுப்பு:வலசை போதல்
சுவாமி இராமதாசர்

**தமிழவேள் சுவாமி இராமதாசர்** (இயற்பெயர்:இராமலிங்கம், பிறப்பு ஓகஸ்ட் 7, 1916) மலேசியா வாழ் தமிழ்மக்களுக்கு ஆதரவு காட்டி, தமிழைப் போதித்த செந்தமிழ் வித்தகர். புலவர். இவர் ஒரு பேரறிஞராகக் கருதப்படுகிறார்.

## வாழ்வு
இவர் தமிழகம், முகவை மாவட்டம், திருவரங்கம் அருகில் கொளுந்துறை கிராமத்தில் இறைதொண்டர் குடும்பத்தில் பிறந்தவர். பழனியாண்டி, பெருமாத்தாள் தம்பதிகளின் மகன். 

## கல்வி
இவர் தனது இரண்டு வயதிலேயே இவரது பாட்டனார் சின்னழகரிடமிருந்து பள்ளிப் பிள்ளையார் சிந்தனை, சரசுவதி சிந்தனை, மூதுரை தெய்வத் தனிப்பாடல்கள், சிறுகதைகள் போன்றவற்றைக் கற்றவர். 1919 ஆம் ஆண்டில் கொளுந்த்துறை கிராமத்தில் போஃர்ட் பாடசாலையில் படிக்கத் தொடங்கியவர், போஃர்ட் பாடசாலை தொடர்ந்து இயங்காக காரணத்தால் மீண்டும் தனது பாட்டனாரிடமே வாய்மொழியாக கல்வியைத் தொடர்ந்தவர். இவர் தனது பத்தாவது வயதிலேயே மூதுரை, நல்வழி, நன்னெறி, இராஜகோபாலமாலை, அம்பிகைமாலை, நீதி நெறி விளக்கம், மாரியம்மன் தாலாட்டு, நாராயண சதகம், அறப்பளீச்சுர சதகம் போன்றவைகளைக் கற்றுத் தெளிந்திருந்தவர். போஃர்டு பாடசாலை மீண்டும் ஆரம்பமான போது இவர் மூன்றாம் வகுப்பில் சேர்ந்து, கல்வியைத் தொடர்ந்தவர். 

## கற்ற வித்தைகள்
1930 இல் திருவரங்கம் பாடசாலையில்  இளையான் குடியெடுத்த சேதுகுடி இராமசாமி வள்ளுவரிடமும், கருமுத்து வள்ளுவரிடமும் சோதிடக் கலையையும், பஞ்ச பட்சி வித்தையையும் கற்றுக் கொண்டவர். 

## பெயர் மாற்றம்
இவர் 1937 ஆம் ஆண்டின் ஆரம்பத்தில் 'ரஜூலா' கப்பலில் பயணம் செய்து பினாங்கு சென்றார். பினாங்கில் இவருக்கு அறிமுகமானவர்கள், 'இராமதாசன்' எனும் பெயர் இவருக்கு பொருத்தமாகவும், அழகாகவும் இருப்பதாகச் சொல்லி அதையே இவருக்கு வைத்து விட்டனர். அன்று முதல் இவரது பெயர் இராமதாசர் என மாறியது. 

## வேலை
சுவாமி இராமதாசர் பெப்ரவரி 10, 1937 இல் கப்பல் துறையில் வேலை செய்யத் தொடங்கினார். பின்னர் தண்ணீர் மலைச்சாரலில் கல் ஆலையில் இருபது நாட்கள் வேல செய்தார். கருத்து வேறுபாடுகள் காரணமாக இரு வேலைகளிலிருந்தும் விலக்கப் பட்டார்.

## பணிகள்
இவர் பினாங்கு மாநிலத்தில் 1939 ஆம் ஆண்டு தொடக்கம் செந்தமிழ்ப் பாடசாலையையும், செந்தமிழ்க் கலாநிலையத்தையும் தொடங்கி இலக்கண இலக்கிய வகுப்புகளை நடாத்தி வந்தவர். 1943 ஆம் ஆண்டில்  பினாங்கு கம்போங் ஜாவா பாரு இராச மாரியம்மன் கோயிலை விரிவுபடுத்திச் செப்பனிட்டு பெரிய சிறிய மாணவர்களுக்குக் கல்வி புகட்டியவர். இளந் தமிழ்ப்பாடசாலை, கலா நிலையம் என்ற இரண்டு பிரிவுகளை ஏற்படுத்தி  இலக்கிய, இலக்கணப் பாடங்களைக் கற்பித்தவர். 

## சமுதாயச் சேவை
இவர் தமிழ்ச் சமூக நலன்களுக்காகப் பல்வேறு துறைகளிலும் தொண்டு புரிந்தவர். 

## வெளி இணைப்புகள்
* பினாங்கின் கதை 8 
* சுவாமி இராமதாசரின் செந்தமிழ்க் கலா நிலையம் - வே.ம.அருச்சுணன் - மலேசியா| தினமணி| மார்ச் 19, 2013
* முதுதமிழ்ப் பெரும்புலவர் தவத்திரு. சுவாமி இராமதாசர் அவர்களின் 60 - ஆம் ஆண்டு மணி விழா மலர்
* Cillar̲aik kōvai
* முதுதமிழ்ப் பெரும்புலவர் தமிழவேள் சுவாமி இராமதாசர்

## உசாத்துணை

பகுப்பு:1916 பிறப்புகள்
பகுப்பு:ஆசிய மாதக் கட்டுரைகள் நவம்பர் 2015
ஆந்த்தரனிலிக் அமிலம்

**ஆந்த்தரனிலிக் அமிலம்** அல்லது **o – அமினோ பென்சோயிக் அமிலம்** *(Anthranilic acid (or o-amino-benzoic acid)* என்பது C6H4(NH2)(CO2H).. என்ற மூலக்கூற்று வாய்ப்பாடு கொண்ட ஓர் அரோமாட்டிக் அமிலம் ஆகும். பதிலீடு செய்யப்பட்ட பென்சீன் வளையத்தால் இம்மூலக்கூறு ஆக்கப்பட்டிருப்பதால் இதை அரோமாட்டிக் வகை அமிலம் என்கிறார்கள். பென்சீன் வளையத்தில் அடுத்தடுத்துள்ள நிலைகளில் அல்லது ஆர்த்தோ நிலையில் வேதி வினைக்குழுக்களான கார்பாக்சிலிக் அமிலம் மற்றும் ஒரு அமீன் குழுக்கள் இணைந்துள்ளன. இதன்விளைவாக இச்சேர்மம் இருநிலைத் தன்மையுடன் காணப்படுகிறது. தூய்மையான நிலையில் ஆந்த்தரனிலிக் அமிலம் பார்ப்பதற்கு வெண்மை நிறப் படிகமாக இருந்தாலும் வணிக மாதிரிகள் மஞ்சளாக இருக்கின்றன. இனிப்புச்சுவையுடன் உள்ள இதை சில சமயங்களில் உயிர்சத்து எல் 1 என்றும் அழைக்கிறார்கள ஆந்த்தரனிலிக் அமிலத்தை புரோட்டான் நீக்கம் செய்து [C6H4(NH2)(CO2)]−, ஆந்த்தரனிலேட்டு எதிர்மின் அயனி பெறப்படுகிறது.

## அமைப்பு

அமினோ அமிலம் என்று இது எப்போதும் அழைக்கப்படாவிட்டாலும் திண்மநிலை ஆந்த்தரனிலிக் அமிலத்தில் அமினோ தொகுதியும் கார்பாக்சிலிக் அமிலமும் இடம்பெற்றுள்ளதால் இதன் அமைப்பு சிவெட்டெரோனிக் அல்லது இருமுனை அயனி அமோனியம் கார்பாக்சிலேட்டு வடிவத்தில் உள்ளத
## தயாரிப்பு
ஆந்த்தரனிலிக் அமிலத்தைத் தயாரிப்பதற்குப் பல வழிமுறைகள் உள்ளன. அமீனேற்றத்தில் தொடங்கி தாலிக் நிரிலியில் இருந்து தயாரிக்கும் முறை தொழிற்சாலைகளில் பயன்படுகிறத

:C6H4(CO)2O  +  NH3  +  NaOH  →   C6H4(C(O)NH2)CO2Na  +  H2O

இவ்வினையில் உருவாகும் தாலமிக் அமிலத்தினுடைய சோடியம் உப்பை, அமைடு தொகுதியின் ஆஃப்மான் மறுசீராக்கல் வினை மூலமாக கார்பனைல்நீக்கம் செய்யப்படுகிறது. இவ்வினை ஐப்போகுளோரைட்டல் தூண்டப்படுகிறத: 
:C6H4(C(O)NH2)CO2Na  +  HOCl   →  C6H4NH2CO2H  +  NaCl  +  CO2

இதேபோன்றதொரு மற்றொரு முறையில் நீரிய சோடியம் ஐதராக்சைடில் , தாலமைடுடன் சோடியம் ஐப்போபுரோமைட்டைச் சேர்த்து நடுநிலையாக்குதல் வழியாகவும் இது தயாரிக்கப்படுகிறத  தாவரங்களில் இருந்து பெறப்படும் இண்டிகோ சாயத்தை நிலைதாழ்த்தும் வினைக்கு உட்படுத்தி ஆந்த்தரனிலிக் அமிலம் தயாரிக்கப்படுகிறது.

ஆந்த்தரனிலிக் அமிலத்தை கோரிசுமிக் அமிலத்தில் இருந்து உயிரியல் தொகுப்பு முறையிலும் தயாரிக்கலாம். டிரிப்தோபன் என்ற அமினோ அமிலம் தயாரிப்பதற்கு இவ்வமிலம் முன்னோடியாக இருக்கிறது. இவ்வினையில் அமீன் தொகுதியுடன் பாசுபோரிபோசில் பைரோபாசுபேட்டு சேர்க்கப்படுகிறது.

## பயன்கள்

## மேற்கோள்கள்


## புற இணைப்புகள்
*Anthranilate Fluorescence Marks a Calcium-Propagated Necrotic Wave That Promotes Organismal Death in ''C. elegans'' mention of Anthranilic acid in news about organismic death process

பகுப்பு:உயிர்ச்சத்துக்கள்
கூஸ்பம்ப்ஸ் (திரைப்படம்)

**கூஸ்பம்ப்ஸ்** (*Goosebumps*) என்பது 2015 ஆம் ஆண்டு ஆங்கிலத்தில் வெளியான 3 டி வகை திரைப்படமாகும். நகைச்சுவையும், திகிலும் நிறைந்த கணினி அனிமேசன் மூலம் மெருகூட்டப்பட்ட ஒரு கற்பனைக் கதாபாத்திரங்களைக் கொண்ட படம் ஆகும்.  இத்திரைப்படத்தின் தழுவல் சிறுவர்கள் அதிகமாக படிக்கும் *கூஸ்பம்ப்ஸ்* என்ற புத்தகத்திலிருந்து எடுக்கப்பட்டுள்ளது.

## கதை
ஜாக் கூப்பர் என்னும் சிறுவன் குடும்பச்சூழலின் காரணமாக அவனின் விருப்பமில்லாமல் பெரிய நகரத்தை விட்டு சிறிய நகரத்தில் வாழும் சூழல் ஏற்படுகிறது. அப்போது அவன் வீட்டிற்கு அருகில் வசிக்கும் ஹன்னா என்ற சிறுமி அவனுக்கு தோழியாகிறார். அப்போது ஹன்னாவின் அப்பா ஆர். எல். ஸ்டைன் எழுதிய *கூஸ்பம்ப்ஸ்* என்ற புத்தகத்தின் கதாபாத்திரங்களை வெளியிடுகிறார்.

## விருதுகள்

## மேற்கோள்கள்

பகுப்பு:2015 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பழங்கற்கால உணவுமுறை

**பழங்கற்கால உணவுமுறை** அல்லது பேலியோ உணவுமுறை (Paleolithic diet) என்பது பழங்கற்கால, குகை வாழ் மாந்தர்களின் உணவுமுறையாகும். பழங்கற்காலத்தில், மாந்தர்கள் வேட்டை ஆடுபவர்களாகவும் உணவு சேகரிப்பவர்களாகவும் இருந்தனர். அவர்கள் வேளாண்மையைக் கண்டறியாததால் தானியங்களைக் கூடுதலாக உண்ணவில்லை. மாறாக, காய்கள், கனிகள், வேர்கள், கொட்டை வகைகள், ஊன், மீன்கள் போன்றவற்றை உண்டு வாழ்ந்தனர். இன்று மாவுச்சத்து கூடுதலாக உள்ள உணவுகளை உண்பதால் ஏற்படும் பாதிப்புகளுக்கு உணவியலாளர்கள் இந்த பழங்கற்கால உணவுமுறையை மாற்றுமுறையாக வலியுறுத்துகிறார்கள்.

### பழங்கற்கால உணவுமுறையில் உண்ணக்கூடிய உணவுகள்
* கிழங்குகளில்லாத, பீன்ஸ் இல்லாத, பருப்புகள் இல்லாத காய்கறிகள்
* பாதாம், பிஸ்தா, மகடாமியா, வால்நட்ஸ்
* மஞ்சள் கருவுடன் முட்டைகள்
* கொழுப்புடன் கூடிய தோல் நீக்காத இறைச்சி வகைகள்
* அனைத்துவகை கடல் உணவுகள்
* நெய், வெண்ணெய், சீஸ், பனீர், முழுக்கொழுப்பு பால், தயிர், மோர்
* செக்கில் ஆட்டிய தேங்காய் எண்ணெய், நல்லெண்ணெய்
* அனைத்துவகை கீரைகள்

## வெளி இணைப்புகள்
*http://thepaleodiet.com/what-to-eat-on-the-paleo-diet/#.Vjenp44xF5Y 

## மேற்கோள்கள்

பகுப்பு:உணவு முறைகள்
வனேடைல் அயனி

**வனேடைல் அல்லது ஆக்சோவனேடியம்(IV) நேர்மின் அயனி** *(vanadyl or oxovanadium(IV) [[ion|cation]],)* [VO]2+,  என்பது 4+.என்ற ஆக்சிசனேற்ற நிலையில் உள்ள நீலநிற வனேடியம் ஆக்சோ நேரயனியைக் குறிக்கும். அதிக நிலைப்புத் தன்மை கொண்ட இந்த ஈரணு மூலக்கூறில் இருந்து பல அணைவுச் சேர்மங்கள் உருவாகின்றன

## வனேடைல் நேர்மின் அயனியைக் கொண்டுள்ள சேர்மங்கள்
* வனேடைல் அசிட்டைலசிட்டோனேட்டு, VO(acac)2
* வனேடைல் சல்பேட்டு ஐந்ததைரேட்டு, VOSO4·5H2O

## தொடர்புடைய இனங்கள்
* பெர்வனேடைல் அயனி, [VO2]+, ஈராக்சோவனேடியம்(V) அயனி ~(I:)
* வனேடைல் நைட்ரேட்டு, VO(NO<sub>3</sub>)<sub>3</sub>
* மெட்டாவனேடேட்டு அயனி, [VO3]nn−
* ஆர்த்தோவனேடேட்டு அயனி, [VO4]3−
* தையோவனேடைல் அயனி, [VS]2+

* தைட்டனைல் அயனி, [TiO]2+

## மேற்கோள்கள்



பகுப்பு:ஆக்சி நேர்மின்னயனிகள்
குத்தரபாஞ்சான் அருவி

**குத்தரபாஞ்சான் அருவி **திருநெல்வேலி மாவட்டம் பணகுடி அருகேயுள்ள ஒரு அருவியாகும்.திருநெல்வேலிக்கும் நாகர்கோவிலுக்கும் இடையே பணகுடி கிராமத்திற்கு அருகே காணப்படும் இந்த அருவி சுற்றுலாத்தலமாக அறிவிக்கப்பட்டுள்ளது. மேற்கு தொடர்ச்சி மலையில் பணகுடி கிராமத்திலிருந்து 3 கி.மீ. தொலைவில் உள்ளது. இதுவரை மாசுபடாமல் உள்ள அருவி என்பதும் (செங்)குத்தாக பாய்வதும் இதன் சிறப்பு. இந்த அருவிக்குச் செல்ல கரடு முரடான மலைப்பாதை மட்டுமே. மழைக்காலத்தில் அதிக நீர்வரத்து இருக்கும். இதன் தொடர்ச்சி பணகுடியில் அனுமன் நதியாக ஓடுகிறது. இதன் நீர் மருத்துவ குணமுள்ளதென கூறப்படுகிறது. 1993ம் ஆண்டு பெய்த பெரு மழையில் இவ்வருவியில் அதிக நீர் வரத்தினால் அனுமன் நதி ஓடிய பகுதிகளில் வெள்ளம் சூழ்ந்தது.

## மேற்கோள்


பகுப்பு:திருநெல்வேலி மாவட்டத்திலுள்ள அருவிகள்
பகுப்பு:திருநெல்வேலி மாவட்ட சுற்றுலாத் தலங்கள்
அறச்சலூர் இசைக்கல்வெட்டு

**அறச்சலூர் இசைக்கல்வெட்டு**, ஈரோடு மாவட்டம் அரச்சலூர் என்னும் ஊரில் உள்ள நாகமலைக் குன்றில் கி.பி இரண்டாம் நூற்றாண்டில் எழுதப்பட்ட இசைக்குறிப்புக் கல்வெட்டைக் குறிப்பிடுகின்றது. இக்கல்வெட்டில் த-தை-தை என்பன போன்ற இசையமைதிகளுக்கான குறிப்புகள் (ஸ்வரங்கள்) உள்ளதாக இம்மலையின் முன்புறமுள்ள பலகை கூறுகிறது. சமணர்களின் படுக்கையாகவும் இங்குள்ள குகை இருந்துள்ளது. பாறையில் செதுக்கப்பட்ட உணவுத் தட்டும் குவளையும் இங்குள்ளது. *எழுத்தும் புணருத்தான் மணிய வண்ணக்கன் சாத்தன்* என்று எழுதப்பட்ட கல்வெட்டும் ஓரிணை மாந்தரின் ஆடற்காட்சியுள்ள பாறைச் சித்திரமும் எழுதப்பட்டுள்ளது. வண்ணக்கன் என்பவன் பொன்னையும் மணியையும் மாற்று (தரம்) பார்ப்பவன்.  "தமிழின் மிகத் தொன்மையான இசைக்கல்வெட்டு இதுவே" என்று மலையின் முகப்பில் தமிழக அரசின் தொல்பொருள் ஆய்வுத் துறையால் வைக்கப்பட்டுள்ள பலகை கூறுகிறது.

### அமைவிடம்
இது ஈரோட்டிலிருந்து சுமார் 20 கிலோமீட்டர் தொலைவில் உள்ளது. கரூர், திருப்பூர் ஆகிய ஊர்களுக்கு மையப்பகுதியில் இவ்வூர் உள்ளது. இவ்வூர் கொங்கு மண்டலத்திற்குட்பட்டது. மலையின் பக்கவாட்டிலிருந்தோ மேலேயிருந்தோ பார்க்கும்போது கிழமேலாக சுமார் பத்து கிலோ மீட்டர் நீளத்திற்கு பாம்பு போல் தோன்றுவதால் இம்மலை *நாகமலை* எனவும் அழைக்கப்படுகிறது

### காலம்
இக்கல்வெட்டும் சித்திரமும் ஒரே நபரால் எழுதப்பட்டவையா, அருகிலுள்ள தட்டு குவளை போன்ற பாறைச் செதுக்கங்கள் சமணர்களால் உருவாக்கப்பட்டவையா என்பன போன்ற விவரங்கள் அறியப்படமுடியவில்லை. ஆனால் எழுத்தும் புணருத்தான் மணிய வண்ணக்கன் சாத்தன் என்றுள்ள வட்டெழுத்துக்குறிப்பின் வடிவத்தைக் கொண்டு இது கி.பி.இரண்டாம் நூற்றாண்டில் எழுதப்பட்டது என ஆய்வாளர்கள் சான்றுரைத்ததாக அறியலாம்.

### சமணர் படுக்கை
இப்பகுதியிலிருந்து சுமார் இருபது மைல் தொலைவுள்ள பெருந்துறை விஜயமங்கலத்தில் சமண மதத் தீர்த்தங்கரர் வழிபாட்டுத்தலம் இருந்தமைக்கான சான்றுள்ளதால் இவ்வறச்சலூர் நாகமலைப் பாறைக் குகைகளிலும் சமணர்களே படுக்கையமைத்துத் தங்கியிருந்திருப்பர் என ஊகிக்கமுடிகிறது.

### இசையெழுத்து பதிவுக் காட்சி

1

2

#### அமைதி பற்றி

5 எழுத்துகள் 5 வரிசைகளில் உள்ளன. சமணர் படுக்கைகளுக்கு மேலே வலப்புறத்தில் உள்ளன. இவை இடமிருந்து வலம், வலமிருந்து இடம், மேலிருந்து கீழ், கீழிருந்து மேல் என்று எப்படிப் படித்தாலும் ஓரிசையாக வருகின்றன. அடியார்க்கு நல்லார் தம் சிலப்பதிகார உரையில் பாலை என்னும் படவடிவ இசைக்குறிப்புகள் உண்டு என்றும், அது வட்டப் பாலை, சதுரப் பாலை என இரு வகைப்படும் என்றும் குறிப்பிட்டுள்ளார். அவற்றுள் இக் கல்வெட்டில் உள்ளவை சதுரப் பாலை இசை ஆகும். இந்தக் கல்வெட்டில் பயன்படுத்தப்பட்டுள்ள எழுத்துகளில் தாமிழி என்னும் பிராமி எழுத்துக்களும், வட்டெழுத்தின் தொடக்க நிலை எழுத்துக்களும் உள்ளன. இந்த எழுத்துக்களுக்கு அருகில் மனித உருவக் கீறல்களும், சூலம், அருகன் முக்குடை போன்ற வடிவங்களும் உள்ளன.

## மேற்கோள்கள்

## வெளியிணைப்புகள்
*நாட்டியச்சொற்கள்
*நூல்: வரலாற்றில் அறச்சலூர்
*கல்வெட்டு இயல் ஆய்வு அறிஞர்-புலவர் செ. இராசு
*மயிலை சீனி. வேங்கடசாமி ஆய்வுக் களஞ்சியம் 5 இல் '''அரச்சலூர் பிராமி எழுத்துக்கள்''' என்ற கட்டுரை '''விக்கிமூலத்தில்''' உள்ளது

பகுப்பு:தமிழ்நாட்டுக் கல்வெட்டுக்கள்
பகுப்பு:ஈரோடு மாவட்டம்
அமீஷ் திரிபாதி

**அமீஷ் திரிபாதி** (Amish Tripathi, பிறப்பு: 18 அக்டோபர் 1974) தன்னுடைய மெலூஹாவின் அமரர்கள், நாகர்களின் ரகசியம், வாயுபுத்ரர் வாக்கு ஆகிய நூல்கள் அடங்கிய ”சிவா முத்தொகுதி” என்ற புகழ் பெற்ற நாவல்களுக்காக அறியப்படும் பிரபல இந்திய எழுத்தாளர். இவருடைய மிகவும் அதிகப்படியான வாசகர்களை சென்றடைந்த நூலான 'மெலூஹாவின் அமரர்கள்', வெளியிட்ட முதல் வாரத்திற்குள்ளாகவே அதிகப்படியாக விற்பனையானது. இந்திய பதிப்பகத்துறையில் இந்த சிவா முத்தொகுதியின் 25 இலட்சம் பிரதிகள் அச்சிடப்பட்டு, மிக வேகமாக 70 கோடி ரூபாய் வரை விற்று தீர்ந்தன ஃபோர்ப்ஸ் இந்தியா நிறுவனம் இவரை இந்தியாவின் சிறந்த முதல் 100 பிரபலங்கள் வரிசையில் 2012, 2013 மற்றும் 2014ம் ஆண்டுகளில் இடம் பெறச் செய்தது.. அமீஷ் பிரபல உலகத்தலைவர்களுக்கான எயிசென்ஹோவர் பயிற்சிக்காகவும் தேர்ந்தெடுக்கப்பட்டார்.

*'பணித்துறை*
அமீஷ் திரிபாதி ஒதிஷாவிலுள்ள ரூர்கெலா அருகில் வளர்ந்தார். அவர் மும்பையிலுள்ள செயின்ட் சேவியர் கல்லூரி மற்றும் கொல்கத்தாவிலுள்ள இந்திய மேலாண்மை நிறுவனம் ஆகியவற்றின் முன்னால் மாணவராவார். தான் ஒரு வரலாற்று அறிஞராக வர விரும்பினாலும், தன்னுடைய நிதிச்சூழல் காரணமாக அவரால் அந்த துறையை தேர்ந்தெடுக்க முடியவில்லை. இவர் தன்னுடைய எழுத்துப்பணிக்கு வருவதற்கு முன்பு, 14 வருட காலம் ஸ்டேண்டர்ட் சார்டர்ட், டிபிஎஸ் பேங்க் மற்றும் ஐடிபிஐ ஃபெடரல் லைஃப் இன்ஸூரன்ஸ் ஆகிய நிதித்துறை சேவை வழங்கும் நிறுவன்ங்களில் பணியாற்றியுள்ளார்.

திரிபாதியினுடைய முதல் சிறந்த படைப்பு மற்றும் சிவா முத்தொகுதியின் முதல் பாகமான “மெலூஹாவின் அமரர்கள்” பிப்ரவரி 2010ல் வெளியிடப்பட்டது. இதன் இரண்டாவது பாகமான “நாகர்களின் இரகசியம்” 12 ஆகஸ்ட் 2011இலும் மூன்றாவது தொகுதியான “வாயுபுத்ரர் வாக்கு” 27 பிப்ரவரி 2013இலும் வெளியிடப்பட்டது. இந்த சிவா முத்தொகுதியானது ஹிந்து கடவுளான சிவனின் வாழ்க்கை மற்றும் சாகசங்கள் பற்றிய கற்பனை புனையலாகும்.

இதன் முதல் பாகத்தின் திரைப்பட உரிமையை தர்மா ப்ரொடக்ஷன்ஸ் என்ற நிறுவனம் 2012ன் முற்பகுதியில் பெற்றது. சிவா முத்தொகுதியின் 2 மற்றும் 3ம் பாகங்கள் இங்கிலாந்தில் ஜோ ஃப்லெட்சர் புத்தக நிறுவனம் (குவெர்கஸ் புத்தக முத்திறை அடையாளத்துடன்) மூலமாக முறையே ஜனவரி 2013 மற்றும் நவம்பர் 2013ல் வெளியிடப்பட்டது.

அமீஷ் திரிபாதி அவர்கள் இந்தியாவின் ”புதிய அடையாளம்” என்பதாக டிஎன்ஏ நாளிதழின் 8ம் ஆண்டிற்கான சிறப்பிதழில் சமீபத்தில் வரிசைப்படுத்தப்பட்டுள்ளார். இவர் இலக்கியத்திற்கான இளைய சமூக சாதனையாளர் விருதையும் வழங்கி கவுரவிக்கப்பட்டுள்ளார். மேலும் இந்திய பொதுமக்கள் தொடர்பு சபையால் (PRCI) வழங்கப்படும் இந்த ஆண்டிற்கான சிறந்த தகவல் தொடர்பாளர் விருதையும் பெற்றுள்ளார். இந்திய பொதுமக்கள் தொடர்புத்துறை, ஊடகங்கள், மனிதவளத்துறை நிபுணர்கள் மற்றும் கல்வியாளர்கள் இணைந்து இந்த விருதை மும்பையில் நடைபெற்ற 8ம் உலக தகவல் தொடர்பு கூட்டத்தில் அறிவித்தனர். இவர் 2013ம் ஆண்டிற்கான சிறந்த மனிதராக ரேடியோ வன் நிறுவனத்தால் அறிவிக்கப்பட்டுள்ளார்.

இவருடைய சமீபத்திய புத்தகமான "இக்‌ஷ்வாகுவின் வழித்தோன்றல்கள்" 2015, ஜூன் 22ல் வெளியிடப்பட்டது. இது இராமச்சந்திரா தொடரின் முதல் தொடராகும். இது இராமாயண இதிகாசத்தினைப் பற்றிய கற்பனைப் புனையலாகும். இது சிவா முத்தொகுதியின் பின் வரும் கடைசித்தொகுதியாகும்.

## மேற்கோள்கள்


பகுப்பு:இந்திய எழுத்தாளர்கள்
பகுப்பு:1974 பிறப்புகள்
பகுப்பு:வாழும் மக்கள்
சோமூர்

**சோமூர்**, தமிழ்நாடு, கரூர் மாவட்டம், கரூர் ஊராட்சி ஒன்றியத்துக்கு உட்பட்ட ஒரு ஊராட்சி. சோமூர் கரூர் மாநகரில் இருந்து சுமார் 12கிமீ தூரத்தில் அமைந்துள்ளது. இக் கிராமத்தின் முக்கியத் தொழில் விவசாயம். இதன் அருகில் அமராவதி ஆறும், காவேரி ஆறும் அமைந்துள்ளன. இக் கிராமத்தில் அருகிலுள்ள திருமாகூடலுர் என்னும் இடத்தில் இரு ஆறுகளும் இணைகின்றன.

## மேற்கோள்கள்

பகுப்பு:கரூர் மாவட்டத்திலுள்ள கிராமங்கள்
திருடன் மணியன்பிள்ளை (நூல்)

**திருடன் மணியன்பிள்ளை** 2013ம் ஆண்டு காலச்சுவடு பதிப்பகத்தால், மலையாளத்தில் இருந்து மொழிபெயர்த்து வெளியிடப்பெற்ற நூல். மூலநூலிற்கான ஆசிரியர்  ஜி. ஆர். இந்துகோபன். தமிழில் மொழிபெயர்ப்பு குளச்சல் மு. யூசுப்.

இந்நூல் கேரளத்திலுள்ள கொல்லம் மாவட்டத்தில் இரவிபுரம், வாழத்துங்கல் எனும் ஊரில் 1950இல் பிறந்து, ஒரு திருடனாக வாழ்ந்து, தான் சந்தித்த பல்வேறு நிகழ்வுகளையும், தனது சாகச வாழ்வையும் மணியன்பிள்ளை கூறும் தன்வரலாற்று நூலான "தஸ்கரன்: மணியன்பிள்ளயுடெ ஆத்மகத" என்ற மலையாள நூலின் மொழிபெயர்ப்பாகும். இதை அவருடன் இணைந்து எழுதியவர் அதே ஊரைச் சேர்ந்தவரும், மலையாள மனோரமா நாளிதழில் பணியாற்றுபவருமான ஜி. ஆர். இந்துகோபன் என்பவராவார்.  இந்துகோபன் 88 அத்தியாயங்களில், 590 பக்கங்களில் மணியம்பிள்ளையின் 58 ஆண்டுகால வரலாற்றை எந்தவித சமரசமுமில்லாமல் பதிவு செய்து உள்ளார். மலையாள உலகின் வாழ்வியல் அனுபவங்களை இந்நூல் கண்முன்னே நிறுத்துகிறது.

கேரள பல்கலைக்கழகத்தில் "இளங்கலை - மலையாள மொழியும் இலக்கியமும்" படிப்பிற்கான பாடத்திட்டத்தில் கூடுதல் வாசிப்பிற்கான நூலாக  இந்நூலின் மலையாள மூலம் சேர்க்கப்பட பரிந்துரைக்கப்பட்டது பலத்த விவாதத்திற்குள்ளானது. மலையாள மூலத்தின் இரண்டாம் பாகம் "கள்ளன் பாக்கி எழுதும்போல்" என்ற பெயரில் வெளியாகியுள்ளது.

## மேற்கோள்கள்


## வெளி இணைப்புகள்
* காலச்சுவடு இதழில் வெளிவந்த கவிஞர் இசையின் மதிப்புரை 
* அம்ருதா (மார்ச் 2015) இதழில் வெளியான எழுத்தாளர் இமையத்தின் விமர்சனம்
* எழுத்தாளர் கவின்மலரின் இந்தியா டுடே கட்டுரை
* கீற்று இணைய இதழில் ம. ஸ்டாலின் பெலிக்சின் விமர்சனம்

பகுப்பு:மலையாளம்-தமிழ் மொழிபெயர்ப்பு நூல்கள்
எர்பியம் புரோமைடு

**எர்பியம் புரோமைடு** *(Erbium bromide)* என்பது ErBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படிகங்களாக உள்ள இச்சேர்மம் தண்ணீரில் நன்றாகக் கரைகிறது. மற்ற உலோக புரோமைடுகள் போல இதுவும் நன்னீராக்கல், வேதியியல் பகுப்பாய்வுகள் மற்றும் சில படிக வளர்ச்சி செயல்முறைகள் போன்றவற்றில் பயன்படுத்தப்படுகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:புரோமைடுகள்
சூக்கலாம்பட்டி கோம்பை ஊராட்சி ஒன்றிய தொடக்கப் பள்ளி

தமிழ்நாடு, திருச்சிராப்பள்ளி மாவட்டம், துறையூர் வட்டம், வைரிசெட்டிபாளையம் ஊராட்சியில் உள்ளது **சூக்கலாம்பட்டி கோம்பை ஊராட்சி ஒன்றிய தொடக்கப்பள்ளி**. இது கொல்லிமலை அடிவாரத்தில் அமைந்துள்ளது. 

இப்பள்ளி 1 முதல் 5 வகுப்பு வரை மட்டும் உள்ள இருபாலா் படிக்கும் தொடக்கப்பள்ளி ஆகும். செப்டம்பர் 5, 1961 இல் லால்குடி மாவட்ட தொடக்கக்கல்வி அலுவலாின் உத்தரவு எண் 12304   79 படி ஆரம்பிக்கப்பட்டது. ஒரு ஓட்டுக்கட்டிடத்துடன் ஆரம்பிக்கப்பட்ட இப்பள்ளி தற்போது மற்றொரு தாா்சு கட்டிடத்துடன் உள்ளது. இது மலை வாழ் மக்கள் அதிகம் உள்ள பகுதி . விவசாயம் இங்குள்ள மக்களின் அடிப்படை தொழில். இங்கிருந்து கொல்லிமலைக்கு நடந்து செல்ல வழி உள்ளது.

## மேற்கோள்கள்
*http://elections.tn.gov.in/PDF/ac146.htm , வரிசை எண்: 39

பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள்